
ROMÂNIA
JUDEŢUL BIHOR
COMUNA TARCEA
Nr.78 din 30.04.2024
Dosar B5
RAPORT DE SPECIALITATE
la proiectul de hotărâre  privind  aprobarea Planului de perfecționare profesională a funcționarilor publici din aparatul de specialitate al Primarului Comunei Tarcea prin participarea la cursuri de formare, specializare și perfecționare profesională în anul 2024
Conform prevederilor art.6,lit.c) din Hotărârea Guvernului nr.611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare unul dintre instrumentele de planificare privind dezvoltarea carierei în funcţia publică este Planul de  perfecționare profesională a funcționarilor publici.
Conform cu prevederile art.458 din Ordonanța de Urgență nr. 57 /2019 privind Codul administrativ cu modificările și completările ulterioare:
(1) Funcţionarii publici au dreptul şi obligaţia de a-şi îmbunătăţi în mod continuu abilităţile şi pregătirea profesională.
(2) Autorităţile şi instituţiile publice au obligaţia de a asigura participarea pentru fiecare funcţionar public la cel puţin un program de formare şi perfecţionare profesională o dată la doi ani, organizat de Institutul Naţional de Administraţie sau de alţi furnizori de formare profesională, în condiţiile legii.
(3) Programele de formare specializată destinate dezvoltării competenţelor necesare exercitării unei funcţii publice de conducere sunt organizate de Institutul Naţional de Administraţie, în condiţiile legii.
(4) Autorităţile şi instituţiile publice au obligaţia să prevadă în buget sumele necesare pentru plata taxelor estimate pentru participarea la programe de formare şi perfecţionare profesională organizate la iniţiativa ori în interesul autorităţii sau instituţiei publice, precum şi, în situaţia în care estimează că programele de formare şi perfecţionare profesională se vor desfăşura în afara localităţii, sumele necesare pentru asigurarea cheltuielilor de transport, cazare şi masă, în condiţiile legislaţiei specifice.

Art. 459, alin.(1) din Ordonanța de Urgență nr. 57 /2019 privind Codul administrativ cu modificările și completările ulterioare, prevede că:
(1) Autorităţile şi instituţiile publice au obligaţia să elaboreze anual planul de perfecţionare profesională a funcţionarilor publici, estimarea şi evidenţierea distinctă a tuturor sumelor prevăzute la art. 458 alin. (4).

În conformitate cu prevederile art.17 alin.(3) din Hotărârea Guvernului nr. 1066/2008 pentru aprobarea normelor privind formarea profesională a funcţionarilor publici, cu modificările şi completările ulterioare: 
(3) În funcţie de resursele disponibil a fi alocate în scopul formării profesionale a funcţionarilor publici, ...., conducerea autorităţii sau instituţiei publice aprobă măsurile privind pregătirea profesională a funcţionarilor publici, planul anual de perfecţionare profesională şi fondurile alocate de la bugetul autorităţii sau al instituţiei publice în scopul instruirii funcţionarilor publici.
   
 Ținând cont de  Ordinul nr. 233/2022 pentru aprobarea conţinutului şi instrucţiunilor de elaborare a planului de perfecţionare profesională a funcţionarilor publici, precum şi a modalităţii de comunicare a datelor solicitate de Agenţia Naţională a Funcţionarilor Publici cu privire la perfecţionarea profesională a funcţionarilor publici și de Ordinul nr. 234/2022 pentru stabilirea domeniilor prioritare de formare şi perfecţionare profesională şi a tematicii specifice programelor de formare şi perfecţionare profesională a funcţionarilor publici; 

În temeiul dispozițiilor art.136 alin.(8) lit.b) din Ordonanța de Urgență a Guvernului nr.57/2019 privind Codul administrativ cu modificările și completările ulterioare:

PROPUNEM CONSILIULUI LOCAL AL COMUNEI TARCEA:
Dezbaterea și aprobarea Planului de perfecționare profesională a funcționarilor publici din aparatul de specialitate al Primarului Comunei Tarcea prin participarea la cursuri de formare, specializare și perfecționare profesională în anul 2024.
Secretarul general al Comunei, 
Elisabeta BĂICAN

